Catharina Louisa Maria Alberdingk Thijm

Catharina Louisa Maria Alberdingk Thijm (Amsterdam, 1848ko azaroaren 29a – ibidem, 1908ko urtarrilaren 14a) herbeheretar idazle eta gizarte-langilea izan zen.

 Bizitza 
Catharina Alberdingk Thijm Josephus Albertus Alberdingk Thijm idazle katolikoaren eta Wilhelmina Anna Sophia Kersten bost seme-alabetatik bigarrena zen. Bere neba, Karel Joan Lodewijk Alberdingk Thijm (Lodewijk van Deyssel izenez ezaguna) idazle bihurtu zen baita ere.

Alberdingk Thijmek Amsterdamgo Emakume Gazte Katolikoen Eskolan ikasi zuen 1860ra arte. Ondoren, Alemaniara eta Belgikara joan zen ikasketak jarraitzera. 1870ean, Gurutzearen Alaben ordenako kide egin zen, Josphe erligio-izena hartuz, baina 1877an komentua utzi zuen eta idazteari eskaini zion bere burua. 1887an, bere lehen eleberria amaitu zuen, argitaragabe geratu zena.

36 eleberri, ipuin, antzezlan eta poema ugari eta gutxi gorabehera 1.500 artikulu idatzi zituen. De Familiebode, De Huisvrouw, De Amsterdammer, Algemeen Handelsblad eta Amsterdamsche Courant aldizkarietarako idatzi zuen, besteak beste. 1882an Lelie-en Rozeknopen astekaria sortu zuen eta De Hollandsche Lelie astekariko editorea ere izan zen. Emakumeek beren bizimodua irabazi ahal izatea garrantzitsua zela uste zuen, eta emakumeek mediku, erizain, kontu-hartzaile, jostun eta koadernatzaile lanbideetan jardutearen alde egin zuen.

1895etik 1900era, Alberdingk Thijmek etxerik gabeko emakumeentzako eta haien seme-alabentzako aterpe bat kudeatu zuen Amsterdamen. Een Volkshuis (1898) liburuan, langile familientzako eta pertsona bakarrekoentzako etxebizitza multzo komunitario baten plana aurkeztu zuen.

 Lan hautatuak 

 De huistiran (1883)
 Een koninklijke misdaad. Roman uit onze dagen (1889)
 Klimop en rozen. Onuitgegeven en verspreide gelegenheidsverzen, brieven enz. van en over dr. Josephus Albertus Alberdingk Thijm (1890)
 Verwoest leven. Ware geschiedenis uit onze dagen (1892)
 Brief aan onze meisjes (1895)
 Mensch-zijn. Uitgave ten bate van dakloze meisjes, moeders met kindertjes, en vrouwen (1896)
 Josephus Albertus Alberdingk Thijm in zijne brieven geschetst als christen, mensch, kunstenaar (1896)
 Een Volkshuis (1898)
 Twintig vragen (1899)

 Erreferentziak 

 Kanpo estekak 

Kategoria:Amsterdamdarrak
Kategoria:Herbehereetako eleberrigileak
Kategoria:Emakume eleberrigileak
Kategoria:Herbehereetako ipuingileak
Kategoria:Emakume ipuingileak
Kategoria:Emakume antzerkigileak
Kategoria:Emakume poetak
Kategoria:Nederlanderazko idazleak
Kategoria:XIX. mendeko emakume idazleak
Kategoria:Emakumezko gizarte-langileak
Kategoria:Amsterdamen hildakoak